《甲申夏到杖锡忆戊寅秋同黄东发游》
宋代·陈著

布袜青鞋共踏云，七年往事不堪论。
湖山宿草梦魂到，风雨秋堪诗卷存。
后死犹能传耆旧，平生相属□儿孙。
老禅携手经行处，薄采芷兰招楚原。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。